நீலகிரி டேனியோ

நீலகிரி டேனியோ அல்லது கௌளி எனப்படும் தேவாரியோ நீல்கெரியென்சிசு (Devario nilgherriensis) இந்தியாவில் காணப்படும் ஒரு நன்னீர் மீன் ஆகும். இது ஓர் அகணிய உயிரி. இதன் உடல் நீளம் சுமார் 10 செ.மீ. வரை வளரக்கூடியது.S. S. Mishra, Laishram Kosygin, P. T. Rajan and K. C. Gopi, Zoological Survey of India in Venkataraman, K., Chattopadhyay, A. and Subramanian, K.A. (editors). 2013. Endemic Animals of India(vertebrates): 1–235+26 Plates.Froese, R. and D. Pauly. Editors. 2013. FishBase. World Wide Web electronic publication.; http://www.fishbase.org/Country/CountrySpeciesSummary.php?c_code=356&id=24388, version (12/2013). 

 வகைப்பாட்டியல் 
மீனியல் வகைப்பாட்டியலாளர் டே 1867இல் நீலகிரி மலைகளிலிருந்து இதனை விவரித்தார்.Day, Proc. Zool. Soc. London, 1867: 296 (type locality: Ootacamund Lake, Pykara, Avelanche and Kaity streams, Neilgherry Hills, India) ஆனால் டே, இதனை பரடேனியோ பேரினத்தின் கீழ் வகைப்படுத்தினார். பின்னர் 1878-இல் டே, இந்தச் சிற்றினத்தை டேனியோ பேரினத்தில் வைத்தார். "தெற்கு மற்றும் தென்கிழக்கு ஆசிய சைப்ரினிட் இனத்தின் டானியோ ஹாமில்டன்" என்ற முனைவர் பட்ட ஆய்வின் முடிவில் 2001இல். பாங் குல்லண்டர் டேனியோ நீல்கெரியென்சிசு என்பதிலிருந்து தேவாரியோ நீல்கெரியென்சிசு என வகைப்படுத்தினார்.Kullander, Fang. (2001). Phylogeny and species diversity of the South and Southeast Asian Cyprinid genus Danio hamilton (Teleostei, Cyprinidae) /. Thesis (doctoral)--Stockholm University

 பரவல் 
தேவாரியோ நீல்கெரியென்சிசு தென்னிந்தியாவின் மேற்குத் தொடர்ச்சி மலைகளில் காணப்படும் அகணிய உயிரி. இது தமிழகத்தின் நீலகிரி மலைகளில் உள்ள ஊட்டி ஏரி மற்றும் பைக்காரா, பனிச்சரிவு மற்றும் கைட்டி நீரோடைகளில் பதிவாகியுள்ளது. கேரளாவின் வயநாட்டிலிருந்தும் மத்தியப் பிரதேசம் மற்றும் அருணாச்சலப் பிரதேசத்திலிருந்தும் இந்தச் சிற்றினம் காணப்படுவதாக ஆய்வுகள் தெரிவிக்கின்றன.

 மேற்கோள்கள் 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய மீன்கள்